C 149/94
HR
Službeni list Europske unije
28.4.2023.
utorak, 18. listopada 2022.
Amandman 27 Prijedlog odluke Prilog I. – smjernica 6. – stavak 5.
Tekst koji je predložila Komisija
Izmjena
Trebalo bi riješiti pitanje rodne razlike u zapošljavanju i u plaćama.
Države članice trebale bi osigurati rodnu ravnoprav­ nost i veće sudjelovanje žena na tržištu rada, među ostalim osiguravanjem jednakih mogućnosti i napredovanja u karijeri te uklanjanjem prepreka za njihov pristup vodećim pozicijama na svim razinama donošenja odluka.
Trebalo bi osigurati jednaku plaću za jednak rad ili rad jednake vrijednosti te transparentnost plaća.
Trebalo bi promicati usklađivanje poslovnog, obiteljskog i privatnog života i za žene i muškarce, posebice putem pristupa povoljnoj kvalitetnoj dugotrajnoj skrbi te uslugama ranog i predškolskog odgoja i obrazovanja.
Države članice trebale bi osigurati da se roditeljima i drugim osobama koje imaju obvezu skrbiti o drugima omogući pristup primjerenom obiteljskom dopustu i fleksibilnim radnim uvjetima kako bi ostvarili ravnotežu između poslovnog, obiteljskog i privatnog života te bi trebale promicati ravnopravno ostvarivanje tih prava među ženama i muškarcima.
Trebalo bi riješiti pitanje postojeće rodne razlike u zapošljavanju, plaćama i mirovinama.
Države članice trebale bi osigurati rodnu ravnopravnost i veće sudjelovanje žena na tržištu rada, među ostalim osiguravanjem jednakih mogućnosti, obrazovanja i napredovanja u karijeri te uklanjanjem prepreka za njihov pristup vodećim pozicijama na svim razinama donošenja odluka.
Države članice trebale bi hitno provesti Direktivu Europskog parlamenta i Vijeća o poboljšanju rodne ravnoteže među neizvršnim direktorima trgovačkih društava uvrštenih na burzama te o drugim povezanim mjerama (1a).
Države članice trebaju osigurati da se razdoblja rodiljnog i roditeljskog dopusta vrednuju na odgovarajući načini i u smislu doprinosa i u smislu mirovinskih prava, kako bi se odrazila važnost odgoja budućih generacija, posebno u kontekstu starenja društva.
Trebalo bi, u skladu s ugovorima, učinkovito osigurati jednaku plaću za jednak rad ili rad jednake vrijednosti te transparentnost plaća, primjerice uspostavljanjem nacionalnog indeksa jednakosti plaća između muškaraca i žena u čitavoj njihovoj različitosti.
Trebalo bi promicati usklađivanje poslov­ nog, obiteljskog i privatnog života i za žene i muškarce, posebice putem univerzalnog i učinkovitog pristupa povoljnoj kvalitetnoj dugotrajnoj skrbi te uslugama ranog i predškolskog odgoja i obrazovanja, kao i ravnomjernom podjelom odgovornosti u pogledu skrbi i kućanskih poslova.
Države članice trebale bi osigurati da se roditeljima i drugim osobama koje imaju obvezu skrbiti o drugima omogući pristup primjerenom obiteljskom dopustu i fleksibilnim radnim uvjetima kako bi ostvarili ravnotežu između poslovnog, obiteljskog i privatnog života te bi trebale promicati ravnopravno ostvarivanje tih prava među ženama i muškarcima.
Nadalje, trebale bi osigurati pristup kvalitetnom stručnom osposobljavanju za njegovatelje, pri­ znavanje njihovih kvalifikacija i podupirati poslodavce u sek­ toru skrbi da pronađu i zadrže kvalificirano osoblje, s posebnim naglaskom na pristojnim radnim uvjetima.
Države članice trebale bi postupno napredovati prema potpuno plaćenom i jednako dugom rodiljnom i očinskom dopustu.
(1a)
Još nije objavljeno u Službenom listu Europske unije.